ai4bharat/Pralekha huggingface dataset:
రైల్వే మంత్రిత్వ శాఖ
భారతీయ రైల్వే 2023 మొదటి రెండు త్రైమాసికాల్లో 758.20 ఎం టీ సరుకు రవాణాను సాధించింది
గత ఏడాది ఇదే కాలంతో పోలిస్తే సరకు రవాణా 21.52 మెట్రిక్ టన్నులు పెరిగింది
2023 ఏప్రిల్-సెప్టెంబర్ మధ్య కాలంలో సరకు రవాణా ద్వారా రైల్వే రూ. 81697 కోట్లు ఆర్జించింది.
గత ఏడాది ఇదే కాలంతో పోలిస్తే సరుకు రవాణా ఆదాయం రూ. 2706 కోట్లు పెరిగింది.
రైల్వేలు సెప్టెంబరు 2023లో 123.53 మెట్రిక్ టన్నుల సరుకు రవాణాను సాధించింది. ఇది గత ఏడాది ఇదే కాలం తో పోలిస్తే సరుకు రవాణాలో 6.67% మెరుగుదల
ఏప్రిల్-సెప్టెంబర్ 2023 నుండి సంచిత ప్రాతిపదికన, గత సంవత్సరం 736.68 ఎం టీ లోడింగ్ తో పోలిస్తే 758.20 ఎం టీ సరుకు లోడింగ్ సాధించబడింది, అదే కాలానికి గత సంవత్సరం లోడింగ్ కంటే సుమారుగా 21.52 ఎం టీ మెరుగుపడింది. రైల్వేలు గత ఏడాదితో పోలిస్తే రూ. 78991 కోట్ల నుంచి రూ. 81697 కోట్లు ఆర్జించాయి, ఇది గత ఏడాది ఇదే కాలంతో పోలిస్తే దాదాపు రూ. 2706 కోట్ల అధికం.
సెప్టెంబర్ 2023 నెలలో, సెప్టెంబరు 2022లో 115.80 ఎం టీ లోడింగ్ తో పోలిస్తే 123.53 ఎం టీ యొక్క ఆరిజినేట్ సరకు లోడింగ్ సాధించబడింది, ఇది గత సంవత్సరం కంటే సుమారు 6.67% పెరుగుదల. సరకు రవాణా ఆదాయం సెప్టెంబరు 2022లో రూ. 12332.70 కోట్ల సరుకు రవాణా ఆదాయానికి వ్యతిరేకంగా సెప్టెంబరు 2023లో రూ. 12956.95 కోట్లు సాధించారు, తద్వారా గత సంవత్సరంతో పోలిస్తే దాదాపు 5.06% మెరుగుదల సాధించింది.
ఐ ఆర్ బొగ్గులో 59.70 ఎం టీ, ఇనుప ఖనిజం లో 14.29 ఎం టీ, పిగ్ ఐరన్ మరియు ఫినిష్డ్ స్టీల్లో 5.78 ఎం టీ, సిమెంట్లో 6.25 ఎం టీ , 4.89 ఎం టీ క్లింకర్లో, 4.54 ఎం టీ క్లింకర్లో, 4.54 ఎం టీ ఆహార ధాన్యాలు, 4.54 ఎం టీ. సెప్టెంబర్, 2023లో మినరల్ ఆయిల్లో ఎం టీ, కంటైనర్లలో 7.28 ఎం టీ మరియు మిగతా ఇతర వస్తువులలో 10.10 ఎం టీ సాధించింది.
"సరుకు రవాణా కోసం ఆకలి" అనే మంత్రాన్ని అనుసరించి, వ్యాపారాన్ని సులభతరం చేయడానికి అలాగే పోటీ ధరలకు సర్వీస్ డెలివరీని మెరుగుపరచడానికి ఐ ఆర్ నిరంతర ప్రయత్నాలు చేసింది. చురుకైన విధాన నిర్ణయాలు, కస్టమర్ కేంద్రిత విధానం మరియు బిజినెస్ డెవలప్మెంట్ యూనిట్ల కృషి ఈ ముఖ్యమైన విజయాన్ని సాధించడంలో రైల్వేకి సహాయపడింది.
ప్రధాన మంత్రి కార్యాలయం
దీపావళి నాడు ప్రజల కు శుభాకాంక్షలుతెలిపిన ప్రధాన మంత్రి
దీపావళి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ఈ వెలుగు ల పండుగ అందరి జీవనం లో సంతోషాలను మరియు ఉత్తమ ఆరోగ్యాన్ని తీసుకు రావాలని కూడా ఆయన కోరుకొన్నారు.
ప్రధాన మంత్రి ఒక ట్వీట్ లో -
‘‘ప్రతి ఒక్కరు సంతోషదాయకమైన దీపావళి ని జరుపుకోవాలి అని నేను కోరుకొంటున్నాను. దీపావళి అంటేనే ప్రకాశం మరియు కాంతుల కలయిక కు మరో పేరు. మంగళప్రదం అయినటువంటి ఈ పండుగ రోజు మన జీవనం లో ఉల్లాసం మరియు శ్రేయస్సు ల యొక్క భావనల ను పెంపొందింపచేయు గాక. మీరు మీ కుటుంబం తోను, స్నేహితుల తోను మీ యొక్క అద్భుతమైనటువంటి దీపావళి ని జరుపుకోవాలి అని నేను ఆశపడుతున్నాను.’’
‘‘మీ అందరి కి దీపావళి తాలూకు అనేకానేక శుభకామన లు. వెలుగుల ను విరజిమ్మేటటువంటి ఈ పర్వదినం ప్రతి ఒక్కరి జీవనం లో సంతోషాలను మరియు ఉత్తమమైనటువంటి స్వస్థత ను తీసుకురావాలి.’’ అని పేర్కొన్నారు.
గ్రామీణాభివృద్ధి మంత్రిత్వ శాఖ
బ్యాంకు బిజినెస్ కరెస్పాండెంట్లుగా ‘ఎస్హెచ్జి’ మహిళలు
కోవిడ్ -19 దిగ్బంధం నడుమ పీఎంజేడీవై ఖాతాలకు
తొలివిడత రూ.500 సహాయం పంపిణీలో కీలకపాత్ర
కోవిడ్ -19 దిగ్బంధంతో దేశంలో అనేకమందికి ఉపాధి, వేతనం లభించని దుస్థితి ఏర్పడింది. ముఖ్యంగా రోజు కూలీలు, వలస కార్మికులు, నిరాశ్రయులు, నిరుపేదలు అగచాట్ల పడుతున్నారు. దీంతో కేంద్ర ప్రభుత్వం 20.39 కోట్ల మంది మహిళలకు చెందిన ప్రధానమంత్రి జన్ధన్ యోజన  బ్యాంకు ఖాతాల్లో ప్రతి నెలా రూ.500 వంతున 3 నెలలపాటు జమచేస్తామని హామీ ఇచ్చింది. గ్రామీణాభివృద్ధి మంత్రిత్వశాఖ ఒకవైపు ఈ బాధ్యతను నిర్వర్తిస్తుండగా మరోవైపు పీఎం కిసాన్ యోజన ఖాతాలకు ప్రభుత్వం నేరుగా రూ.2,000 వంతున నగదు బదిలీ చేస్తోంది. ఈ సొమ్ము తీసుకోవడానికి వచ్చే లబ్ధిదారులతో బ్యాంకులలో విపరీత రద్దీ ఏర్పడింది. ఈ పరిస్థితిని చక్కదిద్దడానికి ప్రభుత్వం ప్రవేశపెట్టిన విధానాల్లో భాగంగా స్వయం సహాయ సంఘాల సభ్యులైన మహిళలను బ్యాంకు బిజినెస్ కరెస్పాండెంట్/‘బ్యాంకు సఖి’ గా నియమించింది. వీరంతా ప్రభుత్వం ప్రకటించిన ఆర్థిక సహాయంలో తొలివిడతగా విడుదలైన రూ.500 నగదును లబ్ధిదారులకు నేరుగా పంపిణీ చేయడంలో కీలకపాత్ర పోషిస్తున్నారు. వారికి గుర్తింపు కార్డులతోపాటు అత్యవసర సేవల కింద కోవిడ్-19 పాసులను బ్యాంకులు జారీచేశాయి. శానిటైజర్తో హస్త పరిశుభ్రత, సామాజిక దూరం, మాస్కుల ధారణవంటి తగిన జాగ్రత్తలు తీసుకోవాలని కూడా ఆదేశాలిచ్చాయి. తదనుగుణంగా 16కుపైగా రాష్ట్రాల్లో 8,800 మంది ‘బీసీ సఖీ’, 21,600 మంది ‘బ్యాంకు సఖి’లు స్వచ్ఛందంగా ఇంటింటికీ వెళ్లి నగదు పంపిణీ చేస్తున్నారు. వీరిలో 50 శాతం స్వచ్ఛందంగా ఈ బాధ్యత నిర్వర్తిస్తుండటం విశేషం. ఈ విధంగా బ్యాంకులు లేనిచోట్ల వాటి సేవలు తమ ముంగిటకు రావడంతో గ్రామీణ సమాజాలు హర్షం వ్యక్తం చేస్తున్నాయి.
ప్రధాన మంత్రి కార్యాలయం
గోవా లోని అగౌడా ఫోర్ట్ లో ఇండియన్ లైట్ హౌస్ ఫెస్టివల్ ప్రారంభం కావడం పట్ల సంతోషాన్ని వ్యక్తం చేసిన ప్రధాన మంత్రి
లైట్ హౌస్ లను కీలకమైన పర్యాటక స్థలాలు గా భావిస్తున్న ప్రజల లో వాటిని సందర్శించాలి అనేటటువంటి ఉత్సాహం అంతకంతకు పెరుగుతూ ఉండడం చూసి తనకు సంతోషం కలుగుతోందని ప్రధాన మంత్రి శ్రీ నరేంద్ర మోదీ అన్నారు.
ఓడరేవు లు, శిపింగ్ మరియు జలమార్గాల శాఖ కేంద్ర మంత్రి శ్రీ సర్బానంద్ సోనోవాల్ ఎక్స్ లో అనేక ట్వీట్ లలో తాను గోవా ముఖ్యమంత్రి డాక్టర్ శ్రీ ప్రమోద్ పి సావంత్ మరియు కేంద్ర సహాయ మంత్రి శ్రీ శ్రీపద్ వై నాయిక్ లతో కలసి గోవా లోని అగౌడా పోర్ట్ లో మొట్టమొదటి ఇండియన్ లైట్ హౌస్ ఫెస్టివల్ ను ప్రారంభించినట్లు వెల్లడించారు.
సముద్ర యానం లో ఒక అనివార్య భాగం గా ఉన్నటువంటి లైట్ హౌస్ ల యొక్క ప్రాముఖ్యాన్ని ఒక ఉత్సవం మాదిరి గా జరుపుకోవడం కోసం ఇండియన్ లైట్ హౌస్ ఫెస్టివల్ ను నిర్వహించడం జరుగుతున్నది. ఈ అద్వితీయమైనటువంటి మౌలిక సదుపాయాలు వాటి రహస్య మరియు ప్రాకృతిక సౌందర్యం తో ప్రాచీన కాలం నుండి నౌకల ను మరియు పర్యటకుల ను ఆకర్షిస్తూ వస్తున్నాయి.
కేంద్ర మంత్రి ఎక్స్ లో పొందుపరచిన ఒక పోస్ట్ కు ప్రధాన మంత్రి సమాధానాన్ని ఇస్తూ -
‘‘ హౌసు లు కీలకమైన పర్యటక స్థలాలు అనేటటువంటి బావన ప్రజల లో వృద్ధి చెందుతూ ఉండడం చూసి సంతోషం వేసింది. ఇదే అంశం పై #MannKiBaat  కార్యక్రమం లో నేను చెప్పిన మాటల ను
https://youtu.be/kP_qEIipwqE?si=-_wpXAj5aoIdSXls”ను సందర్శించి, గమనించవచ్చును.’’ అని పేర్కొన్నారు.
మంత్రిమండలి
పౌర మరియు వాణిజ్య విషయాల్లో భారత్, మొరాకో మధ్య చట్టపరమైన పరస్పర సహకార ఒప్పందాన్ని ఆమోదించిన మంత్రిమండలి
పౌర మరియు వాణిజ్య విషయాల్లో భారత్, మొరాకో మధ్య చట్టపరమైన పరస్పర సహకార ఒప్పందాన్ని - ప్రధానమంత్రి నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదించింది.
విశిష్ట లక్షణాలు :
i. సమన్లు మరియు ఇతర న్యాయపరమైన పత్రాలు లేదా ప్రక్రియల సేవలు;
ii. పౌర విషయాల్లో సాక్ష్యాల సేకరణ;
iii. డాక్యుమెంట్లు, రికార్డింగుల సమర్పణ, గుర్తింపు లేదా పరిశీలన;
iv. పౌర విషయాల్లో సాంఖ్యాలు సేకరించడానికి "లెటర్ అఫ్ రిక్వెస్ట్" అమలు; మరియు
v. మధ్యవర్తిత్వ ఆదేశాల గుర్తింపు మరియు అమలు.
ప్రయోజనాలు :
ఈ ఒప్పందం రెండు దేశాల పౌరులకు ప్రయోజనకరంగా ఉంటుంది. ఈ ఒప్పందానికి స్ఫూర్తి, సారాంశం, భాష గా ఉన్న రెండు దేశాల మధ్య పౌర, వాణిజ్య విషయాల్లో స్నేహ బంధం మరియు ఫలవంతమైన సహకారాన్ని పెంపొందించుకోవాలనే ఆకాంక్షను కూడా ఇది నెరవేరుస్తుంది. సమన్లు, న్యాయ పత్రాలు, లెటర్స్ అఫ్ రిక్వెస్ట్, తీర్పులను అమలు చేయడం, మధ్యవర్తిత్వ తీర్పులు వంటి సేవల్లో పరస్పర సహకారాన్ని - భారత, మొరాకో దేశాల మధ్య ఈ ఒప్పందం - మరింతగా విస్తరిస్తుంది.
నేపధ్యం :
భారత, ఆఫ్రికా దేశాల మధ్య సంబంధాలు స్వాతంత్య్రం ముందు నుంచి నెలకొని ఉన్నాయి. భారత్, మొరాకో దేశాలు సుహృద్భావ, స్నేహపూర్వకమైన సంబంధాలను ఆనందించాయి. అనేక సంవత్సరాలుగా ద్వైపాక్షిక సంబంధాలు గణనీయమైన ప్రగతిని సాధించాయి. రెండు దేశాలు అలీన ఉద్యమంలో పాల్గొన్నాయి. ఐక్యరాజ్యసమితి లో మొరాకో వలస రాజ్యాల ఉపసంహరణకు, మొరాకో స్వాతంత్య్ర ఉద్యమానికీ - భారతదేశం మద్దతు పలికింది. భారతదేశం 1956 జూన్ 20వ తేదీన మొరాకో ను గుర్తించింది, 1957 లో సంబంధాలను ఏర్పరచుకుంది. మొరాకో తో ద్వైపాక్షిక సహాకారాన్ని పెంపొందించుకోవలసిన అవసరం ఉందని భారతదేశం విశ్వసిస్తోంది. పౌర మరియు వాణిజ్య విషయాల్లో రెండు దేశాల మధ్య సహకారాన్ని విస్తరించుకోవలసిన ఆవశ్యకతను భారతదేశం గుర్తించింది.
ప్రధాన మంత్రి కార్యాలయం
‘మన్ కీ బాత్ 2.0’ యొక్క 9వ భాగం లో ప్రసంగించిన ప్రధాన మంత్రి
విజ్ఞాన శాస్త్రం లో మరియు సాంకేతిక విజ్ఞానం లో భారతదేశ యువత ఎనలేని ఆసక్తి ని చూపుతోంది: ప్రధాన మంత్రి
కొద్ది రోజుల క్రితం లద్దాఖ్ లో చరిత్ర లిఖించబడిందంటూ ఉద్ఘాటన
ప్రధాన మంత్రి శ్రీ నరేంద్ర మోదీ ‘మన్ కీ బాత్ 2.0’  యొక్క 9వ భాగం లో ప్రసంగిస్తూ, భారతదేశం లోని యువత విజ్ఞాన శాస్త్రం లోను, సాంకేతిక విజ్ఞానం లోను తీవ్రమైన ఆసక్తి ని చూపుతోందన్నారు. యువజనుల లోని ఉత్సుకత ను ఆయన మెచ్చుకొంటూ, ‘‘చంద్రయాన్-2 సందర్భం లో నేను బెంగళూరు కు వెళ్ళినప్పుడు, అక్కడి బాలల్లో అంతులేనటువంటి ఉత్సాహాన్ని గమనించాను. ఎక్కడ ఏ విధమైన సోమరితనం లేదు. ఒక విధం గా చెప్పాలంటే వారు రాత్రి అంతా మేల్కొనివున్నారు. విజ్ఞాన శాస్త్రం అన్నా, సాంకేతిక విజ్ఞానం అన్నా, ఏదైనా నూతన ఆవిష్కరణ అన్నా వారి లో గల కుతూహలాన్ని ఎవ్వరైనా మరచిపోజాలరు’’ అని ప్రధాన మంత్రి అన్నారు.
నేటి మన్ కీ బాత్  లో ప్రధాన మంత్రి తన ఆలోచనల ను వెల్లడిస్తూ, యువజనులు మరియు బాలల్లో ఈ ఉత్సుకత కు ఒక ఉత్తేజాన్ని ఇవ్వడం కోసం మరి, అలాగే వారి లోపలి వైజ్ఞానిక స్వభావాన్ని ప్రోత్సహించడం కోసం ఇటీవలే శ్రీహరి కోట లో రాకెట్ ప్రయోగాన్ని వీక్షించే సదుపాయాన్ని అందుబాటు లోకి తీసుకు రావడం జరిగింది. ఈ సదుపాయం అందరి కోసం ఉద్దేశించినటువంటిది. దీనికోసం ఆన్ లైన్ ద్వారా పేరు ను నమోదు చేసుకోవచ్చును అంటూ తెలియజేశారు. రాబోయే కాలాల్లో ఈ ప్రయోజనాన్ని పొందండంటూ అన్ని పాఠశాల ల ఉపాధ్యాయుల కు మరియు ప్రిన్సిపల్స్ కు ఆయన విజ్ఞప్తి చేశారు.
ఈ సందర్భం లో ఐఎస్ ఆర్ఒ యొక్క ‘యువిక’ కార్యక్రమాన్ని ఆయన కొనియాడారు. ఈ కార్యక్రమం యువతీ యువకుల ను విజ్ఞాన శాస్త్రం తో కలుపుతుంది. ‘యువిక’ అనేది యువ విజ్ఞాని కార్యక్రమాని కి సంకేత నామం. దీని ని పాఠశాల విద్యార్థుల కోసం 2019వ సంవత్సరం లో మొదలుపెట్టడమైంది. ఈ కార్యక్రమం ‘జయ్ జవాన్, జయ్ కిసాన్, జయ్ విజ్ఞాన్, ఇంకా జయ్ అనుసంధాన్’ అనే మా యొక్క దార్శనికత కు అనుగుణం గా ఉంది అని ఆయన వివరించారు. యువ విద్యార్థినీవిద్యార్థులు “www.yuvika.isro.gov.in”ను సందర్శించడం ద్వారా ఈ కార్యక్రమం లో పాలుపంచుకోవాలంటూ కూడా ప్రధాన మంత్రి పిలుపునిచ్చారు.
దేహ్ రా దూన్ లో గల ఇండియన్ ఇన్స్ టిట్యూట్ ఆఫ్ పెట్రోలియమ్ మరియు సిఎస్ఐఆర్ ల శాస్త్రవేత్త లు ఒక విమానాన్ని బయో-ఫ్యూయల్ తో నడిపే సాంకేతిక విజ్ఞానాన్ని అభివృద్ధి పరచారని ప్రధాన మంత్రి చెప్తూ, వారి యొక్క ప్రయత్నాల ను అభినందించారు. వారి ప్రయాస లు ‘మేక్ ఇన్ ఇండియా’ ఉద్యమాని కి సాధికారిత ను సైతం సంతరిస్తాయి అని ఆయన అన్నారు. భారతీయ వాయు సేన కు చెందిన ఎఎన్-32 యుద్ధ విమానం లేహ్ లోని కుశోక్ బకులా రిం పోచీ విమానాశ్రయం నుండి నింగి కి ఎగసినప్పుడు ఒక చరిత్ర లిఖించబడింది ఆయన అన్నారు. ఈ విమానం 10 శాతం భారతీయ బయో-జెట్ ఫ్యూయల్ తాలూకు మిశ్రణం తో పని చేసిందని, ఇటువంటి మిశ్రమ ఇంధనాన్ని ప్రప్రథమం గా జోడు ఇంజిన్ లలో ఉపయోగించడమైందని ఆయన పేర్కొన్నారు. ఈ బయో-జెట్ ఫ్యూయల్ ను ఖాద్యేతర వృక్ష తైలాల నుండి తయారు చేశారని, భారతదేశం లోని వేరు వేరు ఆదివాసీ ప్రాంతాల నుండి ఈ తైలాన్ని సేకరించడం జరిగిందని ఆయన అన్నారు. ఈ ప్రయత్నాలు భారతదేశం ముడి చమురు దిగుమతుల పై ఆధారపడటాన్ని తగ్గించడం మాత్రమే కాక కర్బన ఉద్గారాల ను న్యూనీకరించగలుగుతుందని ఆయన అన్నారు.
(
హోం మంత్రిత్వ శాఖ
జాతీయ రాజధాని ప్రాంతం  కోసం ఒక ఏకీకృత కోవిడ్-19 వ్యూహానికి గాను ఢిల్లీ, హర్యానా, ఉత్తర్ ప్రదేశ్ ముఖ్యమంత్రులతో సమావేశం నిర్వహించిన కేంద్ర హోంమంత్రి శ్రీ అమిత్ షా
'రాపిడ్ యాంటిజెన్ టెస్ట్'ల ద్వారా ఎక్కువ పరీక్షలపై దృష్టి పెట్టవలసిన అవసరాన్ని నొక్కిచెప్పిన శ్రీ అమిత్ షా
పరీక్షల ద్వారా ఎన్సీఆర్లో ఇన్ఫెక్షన్ రేటును తగ్గించవచ్చన్న మంత్రి
రోగుల్ని త్వరగా ఆసుపత్రిలో చేర్చే విషయమై దృష్టి పెట్టడం ద్వారా మరణాల రేటు తగ్గించవచ్చన్న అమిత్ షా
మానవతా కోణంలో పేదల ప్రాణాలను కాపాడటం చాలా ముఖ్యం- కేంద్ర హోం మంత్రి
ఆరోగ్యా సేతు మరియు ఇతిహాస్ యాప్ల వాడకాన్ని ప్రోత్సహించాల్సిన అవసరాన్ని నొక్కిచెప్పిన శ్రీ అమిత్ షా
కోవిడ్ రోగుల సంప్రదింపుల కోసం ఎయిమ్స్ ఢిల్లీ చేపట్టిన టెలిమెడిసిన్ నమూనాను ఉత్తర్ ప్రదేశ్, హర్యానాలలో కూడా అమలు చేయాలి - శ్రీ అమిత్ షా
జాతీయ రాజధాని ప్రాంతంలో  కోవిడ్ -19 కట్టడికి గాను ఏకీకృత వ్యూహం కోసం కేంద్ర హోంమంత్రి శ్రీ అమిత్ షా ఢిల్లీ, హర్యానా, ఉత్తర్ ప్రదేశ్ ముఖ్యమంత్రులతో ఈ రోజు సమావేశం నిర్వహించారు. కోవిడ్-19 వైరస్ అనుమానితులకు మరింత పరీక్షలు చేయాల్సిన అవసరం ఉందని ఆయన నొక్కి చెప్పారు. తద్వారా ఎన్సీఆర్ ప్రాంతంలో ఇన్ఫెక్షన్ రేటు తగ్గించవచ్చు అని అన్నారు. ప్రపంచ ఆరోగ్య సంస్థ సూచించిన విధంగా రాపిడ్ యాంటిజెన్ టెస్ట్ కిట్ల ద్వారా ఎక్కువ పరీక్షలను నిర్వహించడం, పాజిటివిటీ రేటును 10 శాతం కంటే తక్కువగా తగ్గించడంలో సహాయపడుతుందని కూడా శ్రీ అమిత్ షా అన్నారు. ఈ కిట్ల ద్వారా దాదాపు 90 శాతం స్క్రీనింగ్ సాధ్యమేనని మంత్రి శ్రీ అమిత్ షా అన్నారు. ఉత్తర్ ప్రదేశ్, హర్యానా ప్రభుత్వాలకు వారు కోరుకున్న సంఖ్యలో కిట్లను భారత ప్రభుత్వం అందిస్తుందని తెలిపారు.
పేదలు మరియు పేదవారి ప్రాణాలను కాపాడేందుకు మానవతా దృక్పథపు ప్రాముఖ్యతను కేంద్ర హోం మంత్రి నొక్కిచెప్పారు. కోవిడ్ రోగులను వీలైనంత త్వరగా ఆసుపత్రిలో చేర్పించే విషయంపై దృష్టి పెట్టాలని తద్వారా మరణాల రేటు తగ్గించవచ్చని అన్నారు. ఎన్సీఆర్లో కోవిడ్-19 మ్యాపింగ్కు సహాయపడేందుకు ఆరోగ్య సేతు, ఇతిహాస్ యాప్లను విస్తృత ఉపయోగాన్ని శ్రీ అమిత్ షా ఈ సమావేశంలో నొక్కి చెప్పారు. కోవిడ్-19 రోగుల కోసం ఎయిమ్స్ ఢిల్లీ చేపట్టిన టెలిమెడిసిన్ కన్సల్టేషన్ మోడల్ను ఉత్తర్ ప్రదేశ్, హర్యానాలో కూడా అమలయ్యేలా చూడాలని కేంద్ర హోంమంత్రి అన్నారు. ఉత్తర్ ప్రదేశ్ మరియు హర్యానాలు ఎయిమ్స్-టెలిమెడిసిన్ కోవిడ్ సంప్రదింపులలో చేరవచ్చని అన్నారు. తద్వారా కోవిడ్ రోగులు నిపుణులైన వైద్యుల సలహా పొందవచ్చని తెలిపారు. టెలి-వీడియోగ్రఫీ సహాయంతో యుపీ, హర్యానాలో ఉన్న వివిధ చిన్న ఆసుపత్రులలోని వైద్యులకు ఎయిమ్స్ శిక్షణను అందిస్తామని తెలిపారు.
ఈ సమావేశంలో నీతీ అయోగ్ సభ్యుడు డాక్టర్ వి.కె పాల్ ఎన్సీఆర్ ప్రాంతంలో కోవిడ్-19 పరిష్కర వ్యూహాల్ని గురించి వివరించారు. ఢిల్లీ-ఎన్సీఆర్ ప్రాంతంలో అవలంబిస్తున్న ఉత్తమ పద్ధతులను, ముందున్న మార్గాల్ని కూడా ఆయన వివరించారు. కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్షవర్ధన్, ఉత్తర్ ప్రదేశ్ ముఖ్యమంత్రి శ్రీ యోగి ఆదిత్యనాథ్, హర్యానా ముఖ్యమంత్రి శ్రీ మనోహర్ లాల్ కత్తర్, ఢిల్లీ ముఖ్యమంత్రి శ్రీ అరవింద్ కేజ్రీవాల్తో పాటుగా భారత ప్రభుత్వం, ఉత్తర్ ప్రదేశ్, హర్యానా, ఢిల్లీ ప్రభుత్వాలకు చెందిన ఉన్నతాధికారులు ఈ సమావేశంలో పాల్గొన్నారు.
ప్రధాన మంత్రి కార్యాలయం
యు.కె. లోని గ్లాస్గో లో సి.ఓ.పి-26 సందర్భంగా ఉక్రెయిన్ అధ్యక్షునితో సమావేశమైన - ప్రధానమంత్రి
గ్లాస్గో లో సి.ఓ.పి-26 నేపథ్యంలో ఉక్రెయిన్ అధ్యక్షుడు గౌరవనీయులు శ్రీ వ్లోదిమిర్ జెలెన్ స్కీ తో 2021 నవంబర్, 2వ తేదీన ప్రధానమంత్రి శ్రీ నరేంద్ర మోదీ సమావేశమయ్యారు.
ఇరువురు నాయకులు ద్వైపాక్షిక సంబంధాల స్థితిని సమీక్షించడంతో పాటు, తమ తమ ప్రాంతాల్లోని పరిణామాలపై పరస్పరం అభిప్రాయాలను పంచుకున్నారు.
కోవిడ్ వ్యాక్సినేషన్ సర్టిఫికేట్ లను ఇరు దేశాలు పరస్పరం గుర్తించుకోవడంతో సహా మహమ్మారి కాలంలో సహకారంపై వారు సంతృప్తిని వ్యక్తం చేశారు. ఈ సంవత్సరం ప్రారంభంలో కోవిడ్ మహమ్మారి రెండవ దశ సమయంలో, మానవతా దృష్టితో, భారతదేశానికి ఆక్సిజన్ కాన్సంట్రేటర్ల ను సరఫరా చేసినందుకు, అధ్యక్షుడు జెలెన్ స్కీ కి, ప్రధానమంత్రి శ్రీ నరేంద్రమోదీ, ధన్యవాదాలు తెలిపారు.
ముఖ్యంగా ఉక్రెయిన్ లోని వివిధ విశ్వవిద్యాలయాలలో పెద్ద సంఖ్యలో చదువుతున్న భారతీయ విద్యార్థులతో సహా, ఇరు దేశాల్లోని వ్యక్తుల మధ్య నెలకొన్న బలమైన బంధాన్ని ఇద్దరు నేతలు సానుకూలంగా అంచనా వేశారు.
ద్వైపాక్షిక సంబంధాలను మరింత బలోపేతం చేసేందుకు కలిసి పని చేసేందుకు తమ సంసిద్ధతను ఇరువురు నేతలు పునరుద్ఘాటించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ప్రధానమంత్రి శ్రీ మోడీ నేతృత్వంలో అత్యంత వేగంగా వృద్ధి చెందుతున్న బయోటెక్ స్టార్టప్లతో ప్రపంచ ప్రధాన జీవ ఆర్థిక వ్యవస్థగా భారత్ ఉద్భవిస్తోందన్న కేంద్ర మంత్రి డాక్టర్ జితేంద్ర సింగ్
వేగంగా పెరుగుతున్న జీవసాంకేతిక విజ్ఞాన స్టార్టప్లతో ప్రపంచంలోనే అతిపెద్ద జీవ ఆర్థిక వ్యవస్థ గా భారతదేశం ప్రధానమంత్రి నరేంద్ర మోడీ నాయకత్వంలో ఉద్భవిస్తోందని, కేంద్ర పిఎంఒ, సిబ్బంది, ప్రజా ఫిర్యాదులు, పింఛన్లు శాఖ సహాయ మంత్రి , శాస్త్ర & సాంకేతిక శాఖ మంత్రి, ఎర్త్ సైన్సెస్ మంత్రి, అణు ఇంధనం, అంతరిక్ష శాఖల సహాయ మంత్రి డాక్టర్ జితేంద్ర సింగ్ పేర్కొన్నారు.
శుక్రవారం నాడు ఇక్కడ ఇండియా హాబిటాట్ సెంటర్లో జరిగిన అసోసియేషన్ ఆఫ్ బయోటెక్నాలజీ లెడ్ ఎంటర్ప్రైజెస్  20వ వార్షికోత్సవ వేడుకల ప్రారంభోపన్యాసం చేస్తూ, మిషన్ కోవిడ్ సురక్ష కింద రెండేళ్ళ కాలంలో భారత్ నాలుగు దేశీయ వాక్సీన్లను అభివృద్ధి చేయడమే కాక, కొవాక్సిన్ ఉత్పత్తిని పెంచి, మన దేశం మహమ్మారులను ఎదుర్కొనేందుకు సిద్ధంగా ఉండేందుకు భవిష్యత్ వాక్సిన్ల అభివృద్ధి సాఫీగా సాగేందుకు అవసరమైన మౌలిక సదుపాయాలను కల్పించినట్టు డాక్టర్ జితేంద్ర సింగ్ అన్నారు.
ప్రపంచ ఆవిష్కరణ సూచీ 2022లో భారత్ 81వ స్థానం నుంచి 40వ స్థానానికి వెళ్లిందని మంత్రి తెలిపారు. మనం సమీప భవిష్యత్లో అగ్ర 25ను చేరేందుకు, భారత్ @100 నాటికి అగ్ర ఐదుకు చేరుకునేందుకు ఆకాంక్షించాలని అన్నారు. ప్రధానమంత్రి నరేంద్ర మోడీ దేశపు నిత్యనూత నినాదాలు అయిన జైజవాన్, జైకిసాన్, జై విజ్ఞాన్లకు జై అనుసంధాన్ను కూడా జోడించడం ద్వారా ఆవిష్కరణలకు భారీ ఊపును ఇచ్చారని పేర్కొన్నారు.
భారత్కు మూడవ అతిపెద్ద స్టార్టప్ పర్యావరణ వ్యవస్థ ఉండటమే కాక అత్యంత వేగంగా పెరుగుతున్న యూనీకార్న్లకు కేంద్రంగా ఉందని డాక్టర్ జితేంద్ర సింగ్ తెలిపారు. నూతన భావనలకు, సాంకేతికలకు మూలమైనందుకు స్టార్టప్లు ఎంతో ముఖ్యమైనవని ఆయన అన్నారు. భారత్ స్టార్టప్లు, పరిశోధన & అభివృద్ధి ఫలితాలు ప్రపంచ ప్రమాణాలను నిశ్చితం చేయడమే కాక ప్రపంచానికి సమానంగా ఉందని అన్నారు. నేడు భారత్లో స్టార్టప్లు లేదా ఇతరత్రంగా మహిళలు సహా యువ ప్రతిభ ఆవిష్కరణ నేతృత్వంలోని ఆర్థిక వ్యవస్థ కోసం విజయ గాథను లిఖిస్తున్నాయి.
ఇంతకు ముందు రాజకీయ వ్యవస్థలో, వారి విధాన చొరవలలో ఆవిష్కరణలకు తోడ్పడే వాతావరణం లేదని, కానీ ప్రస్తుతం మన ప్రధానమంత్రి నరేంద్ర మోడీ నాయకత్వంలోని రాకీయ వ్యవస్థ ఇటువంటి వాతావరణాన్ని అందిస్తున్నందన భారత్ ముందుకు ఉరకలు వేస్తోందని మంత్రి అన్నారు.
భారతీయ పరిశ్రమ ప్రపంచంలో అత్యంత వేగంగా అభివృద్ధి చెందుతున్న భారీ ఆర్థిక వ్యవస్థకు వెన్నెముక అని, సాంకేతిక ఉద్యమాన్ని విప్లవాత్మకం చేసి, ముందుకు తీసుకురాగల సామర్ధ్యాన్ని కలిగి ఉందని డాక్టర్ జితేంద్ర సింగ్ పేర్కొన్నారు. దేశంలోని యువ ఆవిష్కర్తలను ఆకర్షించేందుకు సమగ్ర పరిశోధన, స్టార్టప్లు, విద్యావేత్తలు, పరిశ్రమ ఇప్పుడు కేవలం ఒక ఎంపిక కాదని, ఒక అత్యవసరమని ఆయన అన్నారు.
సాంకేతికతలను అభివృద్ధి చేయడం, ఉత్పత్తులు, ప్రపంచ సమాజానికి సహాయపడే పరిష్కారాలను అందించేందుకు ఎబిఎల్ఇ తన 20వ వ్యవస్థాపక సంవత్సరంలో గణనీయమైన సహకారాన్ని ఇవ్వగలదని మంత్రి అన్నారు.
తన 20వ వార్షికోత్సవం సందర్భంగా ఎనేబ్లర్స్ ఆఫ్ ఇండియన్ బయోటెక్ అన్న ప్రచురణను తీసుకువచ్చినందుకు ఎబిఎల్ఇను ఆయన ప్రశంసించారు.
భారత్ @100 - భారతదేశ శతాబ్ది ఉత్సవం నాటికి 1 ట్రిలియన్ డాలర్ల బయో ఎకానమీని, 2030 నాటికి 300 బిలియన్ డాలర్ల బయో ఎకానమీని సాధించాలన్న భారత్ లక్ష్యానికి తోడ్పడవలసిందిగా పరిశ్రమలకు డాక్టర్ జితేంద్ర సింగ్ పిలుపిచ్చారు.
మంత్రిమండలి
యూనివర్సల్ పోస్టల్ యూనియన్ రాజ్యాంగానికి ప్రతిపాదించిన 11వ అదనపు సవరణలకు ఆమోదం తెలిపిన కేంద్ర మంత్రివర్గం
యూనివర్సల్ పోస్టల్ యూనియన్ రాజ్యాంగానికి ప్రతిపాదించిన 11వ అదనపు సవరణలకు ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. 2021 ఆగస్టు 9-27 వరకు అబిడ్జాన్ లో జరిగిన యూనివర్సల్ పోస్టల్ యూనియన్ 27వ మహాసభ ఆమోదించి సంతకాలు చేసిన విధంగా సవరణలు జరిగాయి.
కేంద్ర మంత్రివర్గం ఆమోదించిన తీర్మానం మేరకు రాష్ట్రపతి సంతకం చేసిన “ఇన్స్ట్రుమెంట్ ఆఫ్ ర్యాటిఫికేషన్”ను కేంద్ర తపాలా శాఖ కలిగి ఉంటుంది. దీనిని యూనివర్సల్ పోస్టల్ యూనియన్ కు చెందిన ఇంటర్నేషనల్ బ్యూరో లో పోస్టల్ శాఖ డిపాజిట్ చేస్తుంది.
రాజ్యాంగానికి ప్రతిపాదించిన సవరణలను సభ్య దేశాలు సాధ్యమైనంత త్వరగా ఆమోదించాలని యూనివర్సల్ పోస్టల్ యూనియన్ రాజ్యాంగంలోని 25 మరియు 30 అధికారణాలో పొందుపరిచిన నిబంధనలను భారతదేశం గౌరవించినట్లు అవుతుంది.
కేంద్ర మంత్రివర్గం తీసుకున్న నిర్ణయం వల్ల యూనివర్సల్ పోస్టల్ యూనియన్ 27వ మహాసభలు ఆమోదించిన రాజ్యాంగ సవరణలు యూనియన్ చట్టాలకు మరింత చట్టపరమైన స్పష్టత మరియు స్థిరత్వాన్ని నిర్ధారిస్తాయి. సాంకేతిక పదాలకు సంబంధించి స్పష్టత కల్పించడంతో పాటు ఎంతోకాలం నుంచి భాషాపరమైన వైరుధ్యాలను తొలగించి 1969లో జరిగిన లా ఆఫ్ ట్రీటీస్ లో కుదిరిన ఒప్పందం ప్రకారం 'అంగీకారం లేదా ఆమోదం' కోసం నిబంధనలు అమలులోకి వస్తాయి.
ప్రధాన మంత్రి కార్యాలయం
మహారాష్ట్ర లో గృహ నిర్మాణం మరియు పట్టణాభివృద్ధి కి సంబంధించిన ముఖ్యమైన ప్రాజెక్టుల ను ఆవిష్కరించిన ప్రధాన మంత్రి
ప్రధాన మంత్రి శ్రీ నరేంద్ర మోదీ నేడు మహారాష్ట్ర సందర్శన లో భాగంగా గృహ నిర్మాణానికి మరియు పట్టణ రవాణా కు సంబంధించిన ముఖ్యమైన పథకాలను ఆవిష్కరించారు.
కల్యాణ్ లో ఒక జన సభ లో ప్రధాన మంత్రి పాల్గొని రెండు ముఖ్యమైన మెట్రో కారిడోర్ లకు శంకు స్థాపన చేశారు. వీటి లో ఠాణే-భివండీ-కల్యాణ్ మెట్రో తో పాటు దహిసార్-మీరా-భాయన్దర్ మెట్రో ఉన్నాయి. ఈ రెండు కారిడోర్ లు ఒకసారి నిర్మాణం అయ్యాయంటే గనక ఆయా ప్రాంతాలలో ప్రజా రవాణా ను ఎంతో సౌకర్యవంతం గా మార్చివేయగలుగుతాయి.
అలాగే కల్యాణ్ లో ప్రధాన మంత్రి ఆవాస్ యోజన లో భాగంగా ఇడబ్ల్యుఎస్ మరియు ఎల్ఐజి గృహ నిర్మాణ పథకం తాలూకు 90,000 ఇళ్ళ ను కూడా ఆయన ప్రారంభించారు. కల్యాణ్ లో ఈ రోజు న శంకు స్థాపన జరిగిన పథకాల మొత్తం విలువ దాదాపు గా 33,000 కోట్ల రూపాయల వరకు ఉంటుంది.
పుణే లో పుణే మెట్రో 3వ దశ కు ప్రధాన మంత్రి శంకు స్థాపన చేశారు.
కల్యాణ్ లో సభికులను ఉద్దేశించి ప్రధాన మంత్రి ప్రసంగిస్తూ, మౌలిక సదుపాయాలు, ఇంకా ప్రజా రవాణా వికాసం యొక్క గతి ని కేంద్ర ప్రభుత్వం ఏ మేరకు శీఘ్రతరం చేసిందీ ప్రముఖం గా ప్రస్తావించారు. 2022 వ సంవత్సరం కల్లా ‘‘అందరికీ గృహ నిర్మాణా’’న్ని కల్పించాలన్నదే కేంద్ర ప్రభుత్వ దార్శనికత అని ఆయన పునరుద్ఘాటించారు.
పుణే లో సభికులను ఉద్దేశించి ఆయన ప్రసంగిస్తూ, సంధాన సంబంధిత మౌలిక సదుపాయాల కు ప్రభుత్వం పెద్ద పీట వేస్తోందని చెప్పారు. తదుపరి తరానికి చెందిన మౌలిక సదుపాయాల కల్పన తో పాటు రవాణా రంగం ఏకీకరణ పైన కూడా శ్రద్ధ వహిస్తున్నట్టు తెలిపారు. స్టార్ట్-అప్ ఇండియా, ఇంకా అటల్ ఇనవేశన్ మిశన్ ల ద్వారా భారతదేశం సాంకేతిక విజ్ఞాన కేంద్రం గా ఆవిర్భవిస్తోందని ఆయన వివరించారు.
(
ప్రధాన మంత్రి కార్యాలయం
రాష్ట్రంలోని పలు ప్రాంతాల్లో కురుస్తున్న భారీ వర్షాల గురించి ఆంధ్రప్రదేశ్ ముఖ్యమంత్రితో మాట్లాడిన ప్రధాన మంత్రి
రాష్ట్రంలోని పలు ప్రాంతాల్లో భారీ వర్షాలు కురుస్తున్న నేపథ్యంలో పరిస్థితిపై ప్రధాన మంత్రి శ్రీ నరేంద్ర మోదీ ఆంధ్రప్రదేశ్ ముఖ్యమంత్రి శ్రీ వై ఎస్ జగన్ మోహన్ రెడ్డితో మాట్లాడారు. కేంద్రం నుంచి అన్ని విధాలా సహాయ సహకారాలు అందిస్తామని శ్రీ మోదీ హామీ ఇచ్చారు.
ప్రధాన మంత్రి ఒక ట్వీట్ లో –
రాష్ట్రంలోని పలు ప్రాంతాల్లో భారీ వర్షాలు కురుస్తున్న నేపథ్యంలో పరిస్థితిపై ఆంధ్రప్రదేశ్ ముఖ్యమంత్రి @ysjagan గారి తో మాట్లాడడం జరిగింది. కేంద్రం నుంచి అన్ని విధాలా సహకరిస్తామని హామీ ఇచ్చాను. ఈ సమయంలో అందరూ సురక్షితంగా, భద్రంగా ఉండాలని నేను ప్రార్థిస్తున్నాను.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
లేహ్లో మేటి వ్యవసాయ సమాచార వ్యాప్తికి గాను ఎన్ఎంఎస్హెచ్ఈకి చెందిన ఐసీఏఆర్ బృందానికి అవార్డు
పరిశోధన కేంద్రం నుంచి వ్యవసాయ క్షేత్రాల వరకు మేటి వ్యవసాయ పద్ధతులు, తగిన సాంకేతిక పరిజ్ఞానం అన్నదాతలకు వ్యాప్తి చెందేలా కృషి చేసిన 'ఇండియన్ కౌన్సిల్ ఫర్ అగ్రికల్చరల్ రీసెర్చ్'  శాస్త్రవేత్తల బృందానికి నేషనల్ అగ్రికల్చర్ మ్యాగజైన్ 'అగ్రికల్చర్ టుడే' అవార్డు లభించింది. లేహ్ వంటి మారుమూల ప్రాంతాల్లోనూ జీవనోపాధి మరియు జీవనాధార ఉత్పత్తి వ్యవస్థలను మెరుగుపరచడానికి గాను ఐసీఏఆర్ శాస్త్రవేత్తల బృందం చేసిన కృషికి గాను వారికి ఈ అవార్డు లభించింది.
రైతులకు శిక్షణా కార్యక్రమాలు ..
నేషనల్ మిషన్ ఆన్ సస్టైనింగ్ హిమాలయన్ ఎకోసిస్టమ్  కింద ఏర్పాటు చేసిన హిమాలయ వ్యవసాయంపై టాస్క్ఫోర్స్ కోఆర్డినేటర్ డాక్టర్ ఎ.అరుణాచలం నేతృత్వంలోని బృందం మరియు లే కాంపోనెంట్ కో-ఇన్వెస్టిగేటర్ డాక్టర్ ఎం. రఘుబన్షి ఉత్తమ వ్యవసాయ పద్ధతులు, కలుపు నిర్వహణకు కొత్త పంటలు మరియు రకరకాల అంచనాలను అన్నదాతలకు పరిచయం చేస్తూ విశేషంగా కృషి చేస్తున్నారు. దీనికి తోడు అసోసియేట్ సైంటిస్ట్ డాక్టర్ అనురాగ్ సక్సేనాతో పాటు సాంకేతిక సహాయక సభ్యులు ఎంఎస్ స్టాన్జిన్ లాండోల్, డాక్టర్ ఎనోచ్ స్పాల్బార్, జిగ్మత్ స్టాన్జిన్లతో కూడిన ఈ బృందం రైతులకు అందుబాటులో ఉన్న శాస్త్రీయ సమాచారాన్ని వ్యాప్తి చేయడానికి గాను ఒక కిసాన్ మేళా, వర్క్షాప్తో పాటు మొత్తం 38 శిక్షణా కార్యక్రమాలను నిర్వహించింది. కేంద్ర శాస్త్ర మరియు సాంకేతిక శాఖ  చేపట్టిన ఎన్ఎంఎస్హెచ్ఈ కార్యక్రమము సహకారంతో లేహ్ ప్రాంతంలో స్థిరమైన, వాతావరణ-స్థితిస్థాపకతతో కూడిన వ్యవసాయాన్ని చేపట్టేందుకు వీలుగా పలు రకాల కార్యక్రమాలను నిర్వహించారు.
ఆరు అంశాలపై విశేషంగా కృషి..
కేంద్ర శాస్త్ర మరియు సాంకేతిక శాఖ చేపట్టిన వాతావరణ మార్పు కార్యక్రమంలో భాగంగా 'నేషనల్ మిషన్ ఆన్ సస్టైనింగ్ హిమాలయన్ ఎకోసిస్టమ్స'  కింద హిమాలయన్ వ్యవసాయంపై టాస్క్ఫోర్స్ ఏర్పాటు చేయడమైంది. ఇది డేటాబేస్ అభివృద్ధి, పర్యవేక్షణ, బలహీనత అంచనా, అనుకూల పరిశోధన, పైలట్ అధ్యయనాలు, తగిన విధంగా సామర్థ్యం పెంపు/ శిక్షణా కార్యక్రమాలను నిర్వహించడం వంటి వంటి ఆరు అంశాలపై పని చేస్తోంది. హిమాలయ వ్యవసాయంపై టాస్క్ఫోర్స్ సభ్యులు సమాచార వ్యాప్తి, సామర్థ్యం పెంపొందించడం, రైతుల శిక్షణపై చేసిన ఎన్ఎంఎస్హెచ్ఈ కృషి లేహ్ ప్రాంతంలోని జీవనాధార ఉత్పత్తి వ్యవస్థలు, ఉత్పత్తి వ్యవస్థల్తో జీవనోపాధిని, తగిన లాభదాయకతను మెరుగుపరచడంలో సహాయపడింది. ఐసీఎంఆర్-నేషనల్ బ్యూరో ఆఫ్ సాయిల్ సర్వే అండ్ ల్యాండ్ యూజ్ ప్లానింగ్ విభాగంలో పని చేస్తున్న ప్రిన్సిపల్ సైంటిస్ట్ డాక్టర్ ఎం.రఘువంశీ బృందం తరఫున ఈ అవార్డు అందుకున్నారు. అగ్రికల్చర్ టుడే గ్రూప్ వర్చువల్ విధానంలో నిర్వహించిన ఈ అగ్రికల్చర్ ఎక్స్టెన్షన్ -2021 అవార్డు వేడుకలో డాక్టర్ ఎం.రఘువంశీ అవార్డును అందుకున్నారు.